**Ministru kabineta noteikumu projekta
“Noteikumi par iedzīvotāju ienākuma nodokļa deklarācijām un to aizpildīšanas kārtību” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu “Noteikumi par iedzīvotāju ienākuma nodokļa deklarācijām un to aizpildīšanas kārtību” projekta (turpmāk – projekts) mērķis ir saskaņā ar grozījumiem likumā “Par iedzīvotāju ienākuma nodokli” (*redakcijā, kas stājās spēkā 2018.gada 1.janvārī)* precizēt pašreiz spēkā esošos Ministru kabineta 2012.gada 21.augusta noteikumos Nr.568 “Noteikumi par iedzīvotāju ienākuma nodokļa deklarācijām un to aizpildīšanas kārtību” noteiktās deklarāciju veidlapu formas un to aizpildīšanas kārtību.Projekts stāsies spēkā pēc tā pieņemšanas Ministru kabinetā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par iedzīvotāju ienākuma nodokli” (turpmāk – likums) 3.panta trešās daļas 26.punkts, 8.panta trešās daļas 20.4punkts, 9.panta pirmās daļas 5.punkts, 10.panta 1.3, 1.9 un 1.10 daļa, 11.panta 3.1, 3.2, 3.3, 3.4 un devītā daļa, 11.1panta 6.1daļa, 15.panta otrā un piektā daļa, 19.panta 5.3 daļa, pārejas noteikumu 136. un 137.punkts *(redakcijā, kas stājās spēkā 2018.gada 1.janvārī*).Likuma 18.panta desmitā daļa, 19.panta 5.5 daļa un 38.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Īstenojot Ministru kabineta 2017.gada 24.maija rīkojumā Nr.245 “Par Valsts nodokļu politikas pamatnostādnēm 2018.–2021. gadam” (prot. Nr.23 21.§) noteikto nodokļu reformu, likumā tika veiktas būtiskas izmaiņas, kas stājās spēkā 2018.gada 1.janvārī un kuras jāsaskaņo ar Ministru kabineta 2012.gada 21.augusta noteikumu Nr.568 “Noteikumi par iedzīvotāju ienākuma nodokļa deklarācijām un to aizpildīšanas kārtību” 1.pielikuma “Gada ienākumu deklarācija” (turpmāk – deklarācija), 2.pielikuma “Iedzīvotāju ienākuma nodokļa avansa maksājumu aprēķins no saimnieciskās darbības ienākuma” un 3.pielikuma “Deklarācijas par ienākumu no kapitāla pieauguma” veidlapās norādāmo informāciju un to izpildīšanas kārtību.Šobrīd spēkā esošo deklarācijas formu nevar izmantot deklarācijas par 2018.taksācijas gadu aizpildīšanai šādu iemeslu dēļ:1. līdz nodokļu reformas ieviešanai ienākums no izložu un azartspēļu laimestiem nebija apliekams ar iedzīvotāju ienākuma nodokli. Šobrīd likuma 3.panta trešās daļas 26.punkts un 8.panta trešās daļas 20.4punkts paredz, ka izložu un azartspēļu laimesti, ja šā likuma 9.panta pirmās daļas 5.punktā nav noteikts citādi, ir apliekami ar iedzīvotāju ienākuma nodokli. Attiecīgi likuma 9.panta pirmās daļas 5.punktā noteikts, ka gada apliekamajā ienākumā netiek ietverti un ar nodokli netiek aplikti izložu un azartspēļu laimesti, ja laimesta (tā vērtības) apmērs (to kopsumma) taksācijas gada laikā nepārsniedz 3000 *euro*. Saskaņā ar likuma pārejas noteikumu 136.punktu gada apliekamajā ienākumā netiek ietverts ienākums no momentloterijas “Simtgades loterija”.

Tādējādi deklarācijā nepieciešams nodrošināt, lai ienākumiem no izložu un azartspēļu laimestiem līdz 3000 *euro* netiktu piemērots nodoklis, savukārt pārsnieguma daļu nepieciešams ieskaitīt ienākumos, kuriem piemēro progresīvo iedzīvotāju ienākuma nodokļa likmi, izņemot ienākumam no momentloterijas “Simtgades loterija”;2) šobrīd attaisnotie izdevumi par izglītību un ārstnieciskajiem pakalpojumiem tiek norādīti deklarācijas D4 pielikumā, savukārt attaisnotie izdevumi par ziedojumiem un dāvinājumiem, kā arī attaisnotie izdevumi par ziedojumiem un dāvinājumiem politiskajām partijām tiek norādīti deklarācijas D 8. un 8.1 rindā.Šobrīd likuma 10.panta 1.3 daļā noteikts, ka nodokļa maksātāja attaisnotie izdevumi par izglītību, ārstnieciskajiem pakalpojumiem, ziedojumiem un dāvinājumiem, tai skaitā politiskajām partijām, kopā nedrīkst pārsniegt 50 procentus no maksātāja taksācijas gada apliekamā ienākuma lieluma, bet ne vairāk kā 600 *euro*.Tādējādi jāparedz vienā deklarācijas pielikumā norādīt visus attaisnotos izdevumus par izglītību, ārstnieciskajiem pakalpojumiem un ziedojumiem.Vienlaikus jānodrošina, lai likuma 10.panta 1.3 daļā noteikto taksācijas gada izdevumu ierobežojuma pārsnieguma daļa par izglītību un ārstnieciskajiem pakalpojumiem par 2018.gadu un turpmākajiem gadiem tiktu attiecināta uz nākamo taksācijas gadu, bet ne vairāk kā trīs gadus, savukārt izdevumu ierobežojuma pārsnieguma daļa par ziedojumiem un dāvinājumiem netiktu attiecināta uz nākamajiem taksācijas gadiem. Tāpat jānodrošina pārejas periods, lai izglītības un ārstniecisko pakalpojumu attaisnoto izdevumu ierobežojuma pārsnieguma daļu par 2015., 2016. un 2017.gadu var attiecināt uz nākamajiem pieciem gadiem.Tādējādi tiek precizēta deklarācija D un D4 pielikums;3) atbilstoši likuma 10.panta 1.9 daļai nodokļa maksātāja attaisnotie izdevumi par privātajos pensiju fondos izdarītajām iemaksām un apdrošināšanas prēmiju maksājumiem kopā nedrīkst pārsniegt 10 procentus no maksātāja gada ienākuma lieluma likuma 15.panta divdesmit pirmās daļas izpratnē, bet ne vairāk kā 4000 *euro* gadā.Tādējādi deklarācijas aizpildīšanas kārtībā jānosaka, ka attaisnotos izdevumus par veiktajām iemaksām privātajos pensiju fondos un maksājumus atbilstoši dzīvības apdrošināšanas līgumam (ar līdzekļu uzkrāšanu) norāda, nepārsniedzot likumā noteiktos ierobežojumus;4) likuma 10.panta 1.10 daļā noteikts, ka, aprēķinot iedzīvotāju ienākuma nodokli rezumējošā kārtībā, attaisnotajos izdevumos iekļauto taksācijas gadā samaksāto valsts sociālās apdrošināšanas obligāto iemaksu apmērs ir samazināms par summu, kas atbilstoši Solidaritātes nodokļa likumā noteiktajam ir pārskaitīta iedzīvotāju ienākuma nodokļa sadales kontā.Tādējādi deklarācijas aizpildīšanas kārtībā jānosaka, ka valsts sociālās apdrošināšanas obligāto iemaksu apmērs tiek samazināts par summu, kas atbilstoši Solidaritātes nodokļa likumā noteiktajam ir pārskaitīta iedzīvotāju ienākuma nodokļa sadales kontā, vienlaikus šo nodokļa summu pieskaitot kā avansā samaksāto nodokli;5) saskaņā ar likuma 11.panta 3.1daļu ar saimniecisko darbību saistītie izdevumi tiek piemēroti apmērā, kas nepārsniedz 80 procentus no fiziskās personas kopējiem saimnieciskās darbības ieņēmumiem. Minētā likuma panta 3.2, 3.3, 3.4 un devītajā daļā ir noteikti papildu nosacījumi apliekamā ienākuma aprēķināšanai un piemērošanai, tai skaitā nosakot:- saimnieciskās darbības izdevumu veidus, kuri ar saimniecisko darbību saistītajos izdevumos ir iekļaujami pilnā apmērā;- ka 80 procentu saimnieciskās darbības izdevumu ierobežojuma apmēru nepiemēro nodokļa maksātājiem par pirmo taksācijas gadu, kurā reģistrēta saimnieciskā darbība, un par nākamo taksācijas gadu, kā arī par gadu, kurā izbeigta saimnieciskā darbība vai pabeigts likvidācijas process, u.c. nosacījumi;- ka saimnieciskās darbības izdevumu ierobežojuma apmēra noteikšanai saimnieciskās darbības ieņēmumos tiek ņemtas vērā arī summas, kas saņemtas valsts atbalsta lauksaimniecībai vai Eiropas Savienības atbalsta lauksaimniecībai un lauku attīstībai ietvaros;- ka taksācijas gada saimnieciskās darbības zaudējumi sedzami hronoloģiskā secībā no nākamo triju taksācijas gadu saimnieciskās darbības apliekamā ienākuma, nepārsniedzot 80 procentu saimnieciskās darbības izdevumu ierobežojuma apmēru.Attiecīgi likuma 11.1panta 6.1daļā noteikts, ja nodokļa maksātājam, kas kārto grāmatvedību divkāršā ieraksta sistēmā, pēc noteikto korekciju veikšanas ar nodokli apliekamais ienākums ir mazāks par 20 procentiem no saimnieciskās darbības ieņēmumiem, nodokli aprēķina no summas, kas nav mazāka par 20 procentiem no saimnieciskās darbības ieņēmumiem.Lai nodrošinātu deklarācijā automātisku iedzīvotāju ienākuma nodokļa aprēķinu, nepieciešams identificēt saimnieciskās darbības ienākuma summu, kurai piemērojams izdevumu ierobežojums 80 procentu apmērā un summu, kurai šāds ierobežojums nav piemērojams;6) saskaņā ar likuma 15.panta otro daļu iedzīvotāju ienākuma nodokļa likme, kas jāmaksā no gada apliekamā ienākuma, izņemot šā panta piektajā, sestajā, septītajā, 7.1, astotajā, devītajā, desmitajā, vienpadsmitajā un divpadsmitajā daļā noteiktos ienākuma veidus, ir šāda:- 20 procenti – gada ienākumam līdz 20 004 *euro*;- 23 procenti – gada ienākuma daļai, kas pārsniedz 20 004 *euro*, bet nepārsniedz 55 000 *euro*;- 31,4 procenti – gada ienākuma daļai, kas pārsniedz 55 000 *euro*.Šobrīd deklarācijā iedzīvotāju ienākuma nodoklis tiek aprēķināts, piemērojot nodokļa likmi 23 procentu apmērā, savukārt turpmāk nepieciešams izstrādāt jaunu nodokļa aprēķinu, kas paredz ar nodokli apliekamajiem ienākumiem piemērot progresīvo iedzīvotāju ienākuma nodokļa likmi, izņemot ienākumiem, kuriem noteikta fiksēta nodokļa likme.Valsts ieņēmumu dienesta rīcībā esošā informācija, kas nepieciešama deklarācijas aizpildīšanai, Valsts ieņēmumu dienesta Elektroniskās deklarēšanas sistēmā tiks aizpildīta automātiski, kā arī iedzīvotāju ienākuma nodokļa aprēķins tiks veikts automātiski;7) saskaņā ar likuma 15.panta piekto daļu iedzīvotāju ienākuma nodokļa likmi 20 procentu apmērā piemēro ienākumam no kapitāla, tai skaitā no kapitāla pieauguma. Savukārt saskaņā ar likuma pārejas noteikumu 137.punktu ienākumam no kapitāla pieauguma darījumos ar kapitāla aktīviem, kuri ir uzsākti līdz 2017.gada 31.decembrim, bet nav pabeigti līdz 2017.gada 31.decembrim un par kuriem ir iesniegta deklarācija par ienākumu no kapitāla pieauguma, piemēro iedzīvotāju ienākuma nodokļa likmi 15 procentu apmērā.Attiecīgi saskaņā ar likuma 19.panta 5.3daļu deklarāciju par ienākumu no kapitāla iesniedz reizi ceturksnī, ja kopējie ienākumi no darījumiem ar kapitāla aktīviem ceturksnī pārsniedz 1000 *euro*, savukārt, ja kopējie ienākumi no darījumiem ar kapitāla aktīviem ceturksnī nepārsniedz 1000 *euro*, minēto deklarāciju iesniedz reizi gadā.Tādējādi nepieciešams nodrošināt, lai deklarācijā par ienākumu no kapitāla pieauguma darījumu būtu iespējams deklarēt, piemērot gan 15 procentu, gan 20 procentu nodokļa likmi, vienlaikus Latvijas Republikas rezidentiem nodrošinot deklarēšanas periodu – reizi ceturksnī vai par gadu, savukārt nerezidentiem – reizi mēnesī.Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 140.punktā noteikts, ka grozījumu noteikumu projektu nesagatavo, ja tā normu apjoms pārsniedz pusi no spēkā esošo noteikumu normu apjoma. Šādā gadījumā sagatavo jaunu noteikumu projektu. Ņemot vērā, ka nepieciešamo grozījumu apjoms pārsniedz pusi no spēkā esošo Ministru kabineta 2012.gada 21.augusta noteikumu Nr.568 “Noteikumi par iedzīvotāju ienākuma nodokļa deklarācijām un to aizpildīšanas kārtību” normu apjoma, sagatavots jauns Ministru kabineta noteikumu projekts “Noteikumi par iedzīvotāju ienākuma nodokļa deklarācijām un to aizpildīšanas kārtību”.Projekta mērķis ir izstrādāt jaunu deklarācijas un tās pielikumu veidlapu paraugus un noteikt to aizpildīšanas kārtību atbilstoši likumā noteiktajam normatīvajam regulējumam, saglabājot deklarācijas un to pielikumu līdzšinējo numerāciju (piemēram, deklarācijas D11, D21 pielikums), jo to nomaiņa radītu Valsts ieņēmumu dienestam papildu slogu, veicot izmaiņas informācijas sistēmās, kā arī iedzīvotājiem vieglāk saprotamas izmaiņas līdz šim aizpildāmajās veidlapās. Vienlaikus nepieciešams precizēt iedzīvotāju ienākuma nodokļa avansa maksājumu aprēķina no saimnieciskās darbības ienākuma veidlapas paraugu un deklarācijas par ienākumu no kapitāla pieauguma veidlapu paraugus, kā arī noteikt to aizpildīšanas kārtību.Jaunā deklarācijas forma, iedzīvotāju ienākuma nodokļa avansa maksājumu aprēķins no saimnieciskās darbības ienākuma, kā arī izmaiņas deklarācijā par ienākumu no kapitāla pieauguma un to aizpildīšanas kārtība nodrošinās iedzīvotāju ienākuma nodokļa aprēķinu atbilstoši likuma normām (redakcijā, kas stājās spēkā 2018.gada 1.janvārī).Ar projekta spēkā stāšanos spēku zaudēs Ministru kabineta 2012.gada 21.augusta noteikumi Nr.568 “Noteikumi par iedzīvotāju ienākuma nodokļa deklarācijām un to aizpildīšanas kārtību”.Projekts neparedz ieviest jaunus pakalpojumus vai jaunas informācijas un komunikācijas tehnoloģiju sistēmas. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija un Valsts ieņēmumu dienests.Projekta izstrādei ar Valsts ieņēmumu dienesta 2018.gada 2.marta rīkojumu Nr.99 “Par darba grupas izveidi noteikumu projekta “Grozījumi Ministru kabineta 2012.gada 21.augusta noteikumos Nr.568 “Noteikumi par iedzīvotāju ienākuma nodokļa deklarācijām un to aizpildīšanas kārtību”” izstrādei” tika izveidota darba grupa, kuras sastāvā bija Valsts ieņēmumu dienesta un Finanšu ministrijas pārstāvji, darba grupā pieaicināti SIA “Exigen Services Latvia” pārstāvji.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskās personas – iedzīvotāju ienākuma nodokļa maksātāji, tai skaitā saimnieciskās darbības veicēji. Nav iespējams prognozēt deklarācijas iesniedzēju skaitu un aprēķināt iespējamās izmaksas. |
| 2. | Tiesiskā regulējuma ietekme uz tautsaimniecību un administratīvo slogu | Deklarācijas forma tiek mainīta, lai iespējami vienkāršotu tās aizpildīšanas un nodokļa aprēķināšanas kārtību.Nodokļa maksātājiem, kuriem būs pienākums deklarāciju iesniegt saistībā ar progresīvās likmes piemērošanu un gada diferencētā neapliekamā minimuma piemērošanu, deklarācijas aizpildīšanas kārtība nemainīsies, jo Valsts ieņēmumu dienesta rīcībā esošo datu pielasīšana un iedzīvotāju ienākuma nodokļa aprēķināšana deklarācijā tiks nodrošināta automātiski.Nodokļa maksātājiem, kuriem ir tiesības attaisnotajos izdevumos iekļaut taksācijas gadā veiktos ziedojumus un dāvinājumus, tai skaitā politiskajām partijām, administratīvais slogs nemainās, jo tiek mainīta tikai deklarācijas aizpildīšanas kārtība, t.i., šobrīd minētā informācija jānorāda deklarācijā D, turpmāk tā būs jānorāda deklarācijas D4 pielikumā.Saimnieciskās darbības veicējiem administratīvais slogs ir nebūtisks, jo papildus ir jānorāda tikai tā informācija, kas ir nepieciešama iedzīvotāju ienākuma nodokļa aprēķināšanai, piemērojot saimnieciskās darbības izdevumu ierobežojumu normas, savukārt pats aprēķins Elektroniskās deklarēšanas sistēmā tiks veikts automātiski. Ņemot vērā, ka saimnieciskās darbības veicējiem deklarācija jāiesniedz, izmantojot Valsts ieņēmumu dienesta Elektroniskās deklarēšanas sistēmu, administratīvais slogs ir nebūtisks. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamat-budžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašval-dību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 140 322 | 0 | 0 | 0 |
| 2.1. valsts pamat-budžets | 0 | 0 | 0 | 140 322 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašval-dību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -140 322 | 0 | 0 | 0 |
| 3.1. valsts pamat-budžets | 0 | 0 | 0 | -140 322 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašval-dību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansē-šanai (kompen-sējošu izdevumu samazi-nājumu norāda ar "+" zīmi) | 0 | 0 | 0 | 140 322 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamat-budžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašval-dību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie-ciešams, detalizētu ieņēmumu un izdevumu aprēķinu var pievienot anotācijas pieli-kumā) | Nepieciešamo izmaiņu iestrādei Valsts ieņēmumu dienesta informācijas sistēmās 2019.gadā nepieciešams finansējums Finanšu ministrijas budžeta programmā 33.00.00 “Valsts ieņēmumu un muitas politikas nodrošināšana” 140 322 *euro* apmērā, tajā skaitā izmaiņu ieviešanai:- Nodokļu informācijas sistēmā (NIS) – 54 768 *euro*;- Elektroniskās deklarēšanas sistēmā (EDS) – 45 127 *euro*;- VID Web servisu sistēmā (VIDWS) – 14 302 *euro*;- Datu noliktavas sistēmā (DNS) – 6 490 *euro*;- Audita atbalsta informācijas sistēmā (ASIS) – 19 635 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informā-cija | 2019.gadā nepieciešamo izmaiņu iestrādei Valsts ieņēmumu dienesta informācijas sistēmās nepieciešamais finansējums 140 322 *euro* apmērā tiks nodrošināts Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana” Valsts nodokļu politikas pamatnostādņu 2018.–2021.gadam ieviešanai piešķirtā finansējuma ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts pēc tā pieņemšanas tiks publicēts oficiālajā izdevumā “Latvijas Vēstnesis”, kā arī tīmekļa vietnē [www.likumi.lv](http://www.likumi.lv). |
| 2. | Sabiedrības līdzdalība projekta izstrādē | Informācija par noteikumu projekta izstrādi 2018.gada 12.februārī tika publicēta Finanšu ministrijas tīmekļa vietnē sadaļā “Sabiedrības līdzdalība” – “Tiesību aktu projekti”, tīmekļa vietnes adrese – [www.fm.gov.lv/lv/sabiedribas\_lidzdaliba/](http://www.fm.gov.lv/lv/sabiedribas_lidzdaliba/) tiesibu\_aktu\_projekti/nodoklu\_politika#project447.2018.gada 6.aprīlī noteikumu projekts tika nosūtīts Latvijas Nodokļu konsultantu asociācijai priekšlikumu sniegšanai.2018.gada 10.jūlijā informācija par noteikumu projekta izstrādi tika publicēta Ministru kabineta tīmekļa vietnē sadaļā “Valsts kanceleja” – “Sabiedrības līdzdalība”, tīmekļa vietnes adrese – www.mk.gov.lv/lv/content/ministru-kabineta-diskusiju-dokumenti. |
| 3. | Sabiedrības līdzdalības rezultāti | Priekšlikumi un iebildumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde nepaplašina un nesašaurina Valsts ieņēmumu dienesta līdzšinējās funkcijas un uzdevumus, kā arī neietekmē pieejamos cilvēkresursus. Noteikumu projekts nenosaka jaunas institūcijas veidošanu vai institūciju reorganizāciju un likvidāciju. |
| 3. | Cita informācija | Nav. |

Finanšu ministre D.Reizniece-Ozola

Riekstiņa 67121816

Inese.Riekstina@vid.gov.lv